**Информация за набиране на заявления за ползване на социална услуга по проект "Дневен център за възрастни хора с уреждания "Добрина" в община Севлиево"**

Уважаеми граждани,

Във връзка със стартирането на проект "Дневен център за възрастни хора с уреждания "Добрина" в община Севлиево" Ви уведомяваме, че от 27.04.2017 г. до 05.06.2017 г. /включително/, ще се приемат заявления за ползване на социалната услуга. Необходимите документи, които трябва да са приложени към него са:

* Заявление-Приложение 1;
* Документ за самоличност (копие);
* Копие от документ удостоверяващ вида и степента на увреждането – от ТЕЛК, НЕЛК или ЛКК.

**Документите ще се подават в деловодството на Община Севлиево, гр. Севлиево, пл. „Свобода” № 1.**

Кандидат-потребителите ще бъдат посетени за изготвянето на социална анкета, след уточняване на подходяща дата.

На 06.06.2017 г., комисия ще класира 25 бенефициенти на услугата и 10 резервни такива. Класирането ще се извърши на базата на предварително одобрени критерии.

Списъкът с утвърдените кандидати ще бъде публикуван на сайта на Община Севлиево – [www.sevlievo.bg](http://www.sevlievo.bg), на сайта на сдружението – www.[socialna.org](http://socialna.org) и на информационното табло в общинската администрация.

С одобрените бенефициенти ще бъде сключен договор до 12.06.2017 г.

Официалното откриване на социалната услуга ще бъде на 12.06.2017 г.

Предоставяните от центъра услуги ще са свързани със:

* предоставяне на храна;
* задоволяване на ежедневните потребности;
* задоволяване на здравните потребности;
* задоволяване на образователните потребности на потребителите на услуги от центъра;
* задоволяване на рехабилитационните потребности;
* задоволяване на потребностите от организация на свободното време и личните контакти.

В рамките на проекта се предвижда създаване на няколко групи по интереси:

* трудотерапия (градинарство);
* арт-терапия;
* Група по шах и табла.

Други основни дейности по проекта са:

* Организиране на еднодневни екскурзии;
* Организиране на изложби и събития.